கேரள மாநிலத்தைச் சேர்ந்த ஹனன் என்ற 21 வயது மாணவி, தொழுப்புழாவில் உள்ள தனியார் கல்லூரியில் பி.எஸ்சி. பட்டப்படிப்பு படித்து வருகிறார். இவர் பகுதி நேரமாக மீன் விற்று தனது அன்றாட செலவை சமாளிப்பதுடன், குடும்ப செலவிற்கும் உதவுகிறார். இவரது வாழ்க்கை தொடர்பாக மாத்ருபூமி நாளிதழில் சிறப்பு கட்டுரை வெளியானது. வீடியோவும் வெளியானது. இந்த கட்டுரை மற்றும் வீடியோ சமூக வலைத்தளங்களில் பெரிய அளவில் பரவி பலரது பாராட்டையும் ஆதரவையும் பெற்றது.